b'\n_START_ARTICLE_\nAntanas Vanagas\n_START_SECTION_\nBiografija\n_START_PARAGRAPH_\n1968 m. baig\xc4\x97 Priekul\xc4\x97s vidurin\xc4\x99 mokykl\xc4\x85, 1975 m. Kauno politechnikum\xc4\x85, technikas mechanikas. 1977\xe2\x80\x931981 m. mok\xc4\x97si Vilniaus auk\xc5\xa1tojoje partin\xc4\x97je mokykloje, politologas, 1989\xe2\x80\x931991 m. studijavo Vilniaus Auk\xc5\xa1tuosiuose biznio vadybos kursuose, vadybininkas, 1995\xe2\x80\x931996 m. mok\xc4\x97si Lietuvos pedagog\xc5\xb3 kvalifikacijos k\xc4\x97limo institute. 2004 m. baig\xc4\x97 Tarptautin\xc4\xaf universitet\xc4\x85 Maskvoje, vadybos ir verslo organizavimo magistras._NEWLINE_1968\xe2\x80\x931972 m. Kauno Autotransporto kolonos Nr. 192 darbininkas, kadr\xc5\xb3 inspektorius. 1973\xe2\x80\x931975 m. Garliavos darbo \xc5\xbemoni\xc5\xb3 deputat\xc5\xb3 tarybos karin\xc4\x97s \xc4\xafskaitos ved\xc4\x97jas. 1975\xe2\x80\x931977 m. Kauno kaimo mechanizuotos kolonos meistras, 1981\xe2\x80\x931990 m. LKP Kauno rajono komiteto instruktorius, referentas, sekretoriato ved\xc4\x97jas. 1991\xe2\x80\x931992 m. Lietuvos demokratin\xc4\x97s darbo partijos (LDDP) Kauno rajono tarybos pirmininko pavaduotojas, nuo 1992 m. pirmininkas, 1992\xe2\x80\x931996 m. Seimo nario Antano Nesteckio, 1996\xe2\x80\x932000 m. Seimo nario Gedimino Kirkilo pad\xc4\x97j\xc4\x97jas sekretorius. 2000\xe2\x80\x932003 m. Kauno rajono savivaldyb\xc4\x97s tarybos sekretorius. Nuo 2004 m. Kauno apskrities valstybin\xc4\x97s mokes\xc4\x8di\xc5\xb3 inspekcijos vyresnysis specialistas._NEWLINE_Nuo 1990 m. LDDP narys, nuo 2001 m. Lietuvos socialdemokrat\xc5\xb3 partijos (LSDP) Kauno rajono skyriaus narys, LSDP tarybos narys, Kauno rajono skyriaus pirmininko pavaduotojas. 1995\xe2\x80\x931997 m., 1997\xe2\x80\x932000 m., 2000\xe2\x80\x932003 m., 2003\xe2\x80\x932007 m., 2007\xe2\x80\x932011 m. ir nuo 2011 m. Kauno rajono savivaldyb\xc4\x97s tarybos narys. _NEWLINE_Garliavos seni\xc5\xabnijos tarybos narys, 8-osios seni\xc5\xabnaitijos seni\xc5\xabnaitis._NEWLINE_Sutuoktin\xc4\x97 Virginija, vaikai \xc5\xbdydr\xc5\xabn\xc4\x97, Eimantas.'